# Saskaņoju

Daugavpils pilsētas pašvaldības

iestādes “Sociālais dienests” vadītājas p.i.

*(paraksts)* M.Gerasimova

# Daugavpilī, 2022.gada 12.septembrī

ZIŅOJUMS Nr. 2.-4.1./35

# Daugavpils pilsētas pašvaldības iestāde “Sociālais dienests”

# uzaicina potenciālos pretendentus piedalīties zemsliekšņa iepirkumā par līguma piešķiršanas tiesībām

**“****Daugavpils pilsētas pašvaldības iestādes “Sociālais dienests” transportlīdzekļu apdrošināšana”, ID Nr. DPPISD 2022/35**

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils pilsētas pašvaldības iestāde “Sociālais dienests” | |
| Adrese | Vienības iela 8, Daugavpils, LV-5401 | |
| Reģ.nr. | **90001998587** | |
| Kontaktpersona | Saimniecības sektora vadītājs Valērijs Loginovs, tālrunis: +371 654 40919, +371 29639315; e-pasts: valerijs.loginovs@socd.lv | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,  Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

1. **Zemsliekšņa iepirkuma mērķis –** transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) un brīvprātīgās apdrošināšanas (turpmāk - KASKO) nodrošināšana Daugavpils pilsētas pašvaldības iestādei “Sociālais dienests”.
2. **Paredzamā kopējā līgumcena:** OCTA apdrošināšanailīdz 720,00 EUR, KASKO apdrošināšanai līdz 3520,00 EUR. Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta 20.punktu.
3. **Zemsliekšņa iepirkuma nepieciešamības apzināšanas datums:** 08.09.2022.
4. **Līguma izpildes termiņš:** no līguma noslēgšanas dienaslīdz pilnīgai pušu saistību izpildei.
5. **Nosacījumi pretendenta dalībai zemsliekšņa iepirkumā:** 
   1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām;
   2. pretendents ir tiesīgs veikt apdrošināšanu (ir licencēts Apdrošināšanas un pārapdrošināšanas likuma noteiktajā kārtībā);
   3. pretendentam ir pieredze tehniskajā specifikācijā minētā pakalpojuma sniegšanā.
6. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
   1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
   3. pretendents nav tiesīgs sniegt ziņojumā minēto pakalpojumu vai nav licencēts normatīvajos aktos noteiktajā kārtībā.
   4. pretendents ir sniedzis nepatiesu informāciju vai vispār nav sniedzis pieprasīto informāciju;
   5. pretendents nav iesniedzis šī ziņojuma 8.punktā pieprasītos dokumentus;
   6. pretendenta piedāvājums neatbilst tehniskās specifikācijas un šajā ziņojumā minētajām prasībām.
7. **Pretendentu iesniedzamie dokumenti dalībai zemsliekšņa iepirkumā:**
   1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
   2. pretendenta **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
   3. **apdrošināšanas** **licenču apliecinātas kopijas** atbilstoši katram apdrošināšanas veidam (OCTA un KASKO);
   4. **pilnvaras oriģināla eksemplārs** – ja pieteikumu un/vai finanšu piedāvājumu paraksta pilnvarota persona, kā arī ja līgumu parakstīs cita persona, jāpievieno attiecīgs šīs personas pilnvarojums;
   5. pretendenta iesniegta **informācija** par pieredzi tehniskajā specifikācijā minētā pakalpojuma sniegšanā (brīvā formā);
   6. **pilnvaras oriģināla vai apliecinātas kopijas eksemplārs** – ja ziņojuma 8.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.
8. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu.
9. **Piedāvājuma izvēles kritērijs:** saimnieciski visizdevīgākais piedāvājums, kas atbilst ziņojumā minētajām prasībām un kas tiek aprēķināts pēc sekojošas formulas:

**∑ 1 = OCTA / min OCTA + KASKO / min KASKO + max SUM / SUM**

∑1 – pretendenta koeficients;

OCTA – pretendenta piedāvātā kopēja cena par OCTA apdrošināšanu (8 automobiļiem);

min OCTA – mazākā piedāvātā kopēja cena par OCTA apdrošināšanu (8 automobiļiem);

KASKO - pretendenta piedāvātā kopēja cena par KASKO apdrošināšanu (8 automobiļiem);

min KASKO - mazākā piedāvātā kopēja cena par KASKO apdrošināšanu (8 automobiļiem);

SUM – pretendenta piedāvāta apdrošinājuma summa (summa 8 automobiļiem);

Max SUM – lielākā piedāvātā apdrošinājuma summa (summa 8 automobiļiem).

**Tiks izvēlēts pretendents ar mazāko koeficientu.**

1. **Informācija par rezultātiem:** tiks ievietota Daugavpils pilsētas pašvaldības iestādes “Sociālais dienests” mājaslapā [www.socd.lv](http://www.socd.lv) un Daugavpils pilsētas pašvaldības mājaslapā www.daugavpils.lv.
2. **Piedāvājums iesniedzams:** līdz 2022.gada 16.septembrim, plkst.10:00:
   1. Daugavpils pilsētas pašvaldības iestādē “Sociālais dienests”, **Vienības ielā 8,** Daugavpilī, LV-5401 (ieeja no Kr.Valdemāra ielas puses), **ievietojot piedāvājumu pastkastītē** pie ieejas durvīm. Piedāvājumam jābūt slēgtā aploksnē ar norādi “Daugavpils pilsētas pašvaldības iestādes “Sociālais dienests” transportlīdzekļu apdrošināšana” ID Nr. DPPISD 2022/35 un pretendenta rekvizītiem vai
   2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: [socd@socd.lv.](mailto:socd@socd.lv) Šajā gadījumā pretendents nosūta paroli no faila 2022.gada 16.septembrī no plkst. 10:00 līdz plkst. 10:30 (uz e-pastu: [tatjana.krasevska@socd.lv](mailto:%20tatjana.krasevska@socd.lv)).

Komisijas priekšsēdētājs R.Vavilova

Komisijas priekšsēdētāja vietnieks V.Loginovs

Komisijas locekļi: O.Daļecka

T.Kraševska

M.Liniņa

I.Trifonova

D.Umbraško

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Daugavpils pilsētas pašvaldības iestādes “Sociālais dienests” transportlīdzekļu apdrošināšana” ID Nr. DPPISD 2022/35**

Izpildītājs nodrošina Daugavpils pilsētas pašvaldības iestādei “Sociālais dienests” OCTA un KASKO apdrošināšanu 12 (divpadsmit) mēnešu laika periodā 8 (astoņiem) transportlīdzekļiem, saskaņā ar sekojošām prasībām:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **1.** | **Transportlīdzeklis** | **RENAULT MASTER** | **RENAULT KANGOO** | **RENAULT TRAFIC** | **VW PASSAT** | **VW CADDY** | **RENAULT TRAFIC** | **RENAULT TRAFIC** | **RENAULT/CARPOL TRAFIC** |
| **2.** | **Reģistrācijas Nr.** | **FN7106** | **GF9407** | **MC796** | **HE6220** | **JS9372** | **MP7220** | **MP7221** | **MZ9689** |
| 3. | Reģistrācijas  apliecības Nr. | AF2119516 | AE770719 | AF2955785 | AF1054294 | AF1490443 | AF3214699 | AF3514700 | AF3916020 |
| 4. | Reģistrācijas gads | 13.09.2005. | 12.12.2006. | 18.04.2019. | 25.09.2008. | 31.03.2009. | 30.11.2020. | 30.11.2020. | 29.11.2021. |
| 5. | Esošas OCTA  polises darbības periods | 29.09.2021.-  28.09.2022. | 29.11.2021.-  28.11.2022. | 21.05.2022.-  20.05.2023. | 27.09.2021.-  26.09.2022. | 11.12.2021.-  10.12.2022. | 02.12.2021.-  01.12.2022. | 02.12.2021.-  01.12.2022. | 30.11.2021.-30.11.2022. |
| 6. | Esošas KASKO  polises darbības periods | 06.10.2021.-  05.10.2022. | 05.12.2021.-04.12.2022. | 20.05.2022.-  19.05.2023. | 03.11.2021.-  02.11.2022. | 09.01.2022.-  08.01.2023. | 01.12.2021.-  30.11.2022. | 01.12.2021.-  30.11.2022. | 30.11.2021.-29.11.2022. |
| 7. | Apdrošinātie pamatriski: | Bojājumi, ceļu satiksmes negadījumi, trešo personu prettiesiska darbība, zādzība, laupīšana,  dzīvnieku nodarītie bojājumi, krītoši priekšmeti, ugunsgrēks, īssavienojuma iedarbība, dabas stihija, vējstiklu plīsums. | | | | | | | |
| 8 | Apdrošinātie papildriski: | Palīdzība ceļā: Konsultācijas pa tālruni diennaktī bez zvanu skaita ierobežojuma, uz ceļa iespējamie remontdarbi, transportlīdzekļa evakuācija uz pasūtītāja norādīto adresi bez ierobežojumiem Latvijas  teritorijā, transportlīdzekļa aizvietošana, taksometra pakalpojumi, viesnīcas izdevumi ārzemēs. | | | | | | | |
| 8. | Teritorija | Latvija,  Eiropa, NVS | Latvija,  Eiropa, NVS | Latvija,  Eiropa, NVS | Latvija,  Eiropa, NVS | Latvija,  Eiropa, NVS | Latvija,  Eiropa, NVS | Latvija,  Eiropa, NVS | Latvija,  Eiropa, NVS |
| **9**. | **Pašriski** |  |  |  |  |  |  |  |  |
| 9.1. | Bojājumi | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9.2. | Bojāeja | 0% | 0% | 0% | 0% | 0% | 0% | 0% | 0% |
| 9.3. | Zādzība, laupīšana | 0% | 0% | 0% | 0% | 0% | 0% | 0% | 0% |
| 9.4. | Stiklojuma bojājumi bez skaita  ierobežojuma | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9.5. | Sadursme ar  dzīvnieku | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9.6. | Nobraukums no ceļa | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9.7. | Atslēgu aizvietošana zādzības/nozaudēšanas gadījumā | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9.8. | Numura zīmes pazaudēšana/zādzība | 0.00 | 0.00 | 0.00 | 0.00 | 0.00 | 0.00 | 0.00 | 0.00 |

Sagatavoja:

Daugavpils pilsētas pašvaldības iestādes

“Sociālais dienests”

Saimniecības sektora vadītājs V.Loginovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Daugavpils pilsētas pašvaldības iestādes “Sociālais dienests” transportlīdzekļu apdrošināšana”** **ID Nr. DPPISD 2022/35**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Daugavpils pilsētas pašvaldības iestādes “Sociālais dienests” transportlīdzekļu apdrošināšana”, ID Nr. DPPISD 2022/35.
2. Apņemas (ja Pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums).
3. Apliecina, ka:
   1. ir iesniedzis tikai patiesu informāciju;
   2. piekrīt piedāvājuma kopējās cenas publicēšanai Daugavpils pilsētas pašvaldības iestādes “Sociālais dienests” mājas lapā ([www.socd.lv](http://www.socd.lv/)) un Daugavpils pilsētas pašvaldības mājaslapā (www.daugavpils.lv);
   3. Garantē sniegt pakalpojumu atbilstoši Tehniskajā specifikācijā noteiktajām prasībām un ievērojot spēkā esošos normatīvos aktus;
   4. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
   5. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības;
   6. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils pilsētas pašvaldības iestādes “Sociālais dienests” darbību un izdotajiem dokumentiem;
   7. ir informēts par personas datu apstrādi piedāvājuma izskatīšanas procesā “Daugavpils pilsētas pašvaldības iestādes “Sociālais dienests” transportlīdzekļu apdrošināšana” ID Nr. DPPISD 2022/35 ietvaros (tiesiskais pamats: Daugavpils pilsētas pašvaldības iestādes “Sociālais dienests” leģitīmās intereses);
4. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

3.pielikums

**FINANŠU PIEDĀVĀJUMS iepirkumā**

**“Daugavpils pilsētas pašvaldības iestādes “Sociālais dienests” transportlīdzekļu apdrošināšana” ID Nr. DPPISD 2022/35**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Transportlīdz.** | **RENAULT**  **MASTER** | **RENAULT**  **KANGOO** | **RENAULT**  **TRAFIC** | **VW**  **PASSAT** | **VW CADDY** | **RENAULT TRAFIC** | **RENAULT TRAFIC** | **RENAULT/CARPOL TRAFIC** |
| Reģistrācijas Nr. | FN7106 | GF9407 | MC796 | HE6220 | JS9372 | MP7220 | MP7221 | MZ9689 |
| OCTA cena, EUR |  |  |  |  |  |  |  |  |
| KASKO cena,EUR |  |  |  |  |  |  |  |  |
| Apdrošinājuma  summa, EUR\* |  |  |  |  |  |  |  |  |

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiska adrese*), piedāvā apdrošināt Daugavpils pilsētas pašvaldības iestādes “Sociālais dienests” 8 (astoņus) transportlīdzekļus par šādu cenu:

Kopējā OCTA cena visiem transportlīdzekļiem: \_\_\_\_\_\_\_\_\_\_ EUR

Kopējā KASKO cena visiem transportlīdzekļiem: \_\_\_\_\_\_\_\_\_\_ EUR

Kopējā apdrošināšanas summa visiem transportlīdzekļiem: \_\_\_\_\_\_\_\_\_ EUR

*\*Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta 20.punktu.*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš. Finanšu piedāvājums ir galīgs un netiks mainīts.

*\*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

**LĪGUMS PROJEKTS**

**par Daugavpils pilsētas pašvaldības iestādes “Sociālais dienests” transportlīdzekļu apdrošināšanu**

Daugavpilī 2022.gada \_\_.\_\_\_\_\_\_\_\_

**Daugavpils pilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, vadītājas \_\_\_\_\_\_\_\_\_\_\_\_\_\_\_\_\_ personā, kura rīkojas pamatojoties uz nolikumu (turpmāk – Apdrošināšanas ņēmējs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_\_\_, (turpmāk tekstā – Apdrošinātājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz Apdrošinātāja iesniegto piedāvājumu zemsliekšņa iepirkumam par līguma piešķiršanas tiesībām “Daugavpils pilsētas pašvaldības iestādes “Sociālais dienests” transportlīdzekļu apdrošināšanu”, ID Nr.DPPISD 2022/35, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

**1. LĪGUMA PRIEKŠMETS**

1.1. Apdrošinātājs apņemas veikt Apdrošināšanas ņēmēja transportlīdzekļu īpašnieku civiltiesiskās atbildības obligāto apdrošināšanu (turpmāk - OCTA) un brīvprātīgo apdrošināšanu (turpmāk - KASKO), saskaņā ar Līguma noteikumiem, tehnisko specifikāciju (1.pielikums), finanšu piedāvājumu (2.pielikums) un apdrošināšanas periodu tabulu (4.pielikums).

1.2. Apdrošinājuma ņēmēja kopējais Apdrošināto transportlīdzekļu skaits apdrošināšanas periodam ir 8 (astoņi) transportlīdzekļi.

1.3. Transportlīdzekļu apdrošināšanas polises darbības termiņš katram transportlīdzeklim ir 1 (viens) gads.

**2. PUŠU TIESĪBAS UN PIENĀKUMI**

2.1. Apdrošinātājs apņemas veikt Apdrošināšanas ņēmēja transportlīdzekļu OCTA un KASKO apdrošināšanu saskaņā ar Latvijas Republikā spēkā esošajiem normatīvajiem aktiem un Līguma nosacījumiem.

2.2. Apdrošinātājs apņemas saglabāt tehniskajā specifikācijā un finanšu piedāvājumā iekļautos nosacījumus.

2.3. Apdrošinātājs apņemas nekādā veidā nepasliktināt apdrošināšanas pakalpojumu, izsniegtās polises, noteikumus, kā arī noslēgtā Līguma nosacījumus visā tās darbības laikā, kā arī jebkādā citā veidā neapgrūtināt Apdrošināšanas ņēmēja iespējas saņemt apdrošināšanas segumā paredzētos negadījumu apdrošināšanas pakalpojumus.

2.4. Apdrošinātājs pieņem lēmumu par apdrošināšanas atlīdzības izmaksu vai servisa pakalpojumiem 30 (trīsdesmit) dienu laikā no visu tā pieprasīto nepieciešamo dokumentu saņemšanas dienas.

2.5. Apdrošinātājs izmaksā Apdrošināšanas ņēmējam atlīdzību 10 (desmit) laikā no dienas, kas Apdrošinātājs ir pieņēmis lēmumu par atlīdzības izmaksu.

2.6. Apdrošinātājs pēc Apdrošinājuma ņēmēja pieprasījuma un saskaņā ar Latvijas Republika spēkā esošajiem normatīvajiem aktiem sniedz visu nepieciešamo informāciju un konsultē Apdrošinājuma ņēmēju jautājumos, kas saistīti ar Apdrošinātāja apdrošināšanas pakalpojumiem, kurus tas sniedz Apdrošinājuma ņēmējam.

2.7. Apdrošinājuma ņēmējs ne vēlāk, kā 20 (divdesmit) dienas pirms OCTA vai KASKO polises termiņa izbeigšanas paziņo Apdrošinātājam par nepieciešamību noformēt jaunu OCTA vai KASKO.

2.8. Apdrošinātājs ne vēlāk ka 5 darba dienas pirms OCTA vai KASKO polises termiņa izbeigšanas (1.pielikums) dienas sagatavo jaunu OCTA vai KASKO polisi un kopā ar rēķinu un pieņemšanas- nodošanas aktu nodot to Apdrošinājuma ņēmējam.

2.9. Apdrošināšanas ņēmējam ir tiesības pieprasīt un saņemt apdrošināšanas prēmijas atlikuma summu proporcionāli atlikušajam apdrošināšanas periodam, gadījumā ja Apdrošinātājs zaudē transportlīdzekļa īpašumtiesības. Šajā gadījumā Apdrošinātājs izmaksā Apdrošināšanas ņēmējam apdūšināšanas prēmijas atlikuma summu 10 (desmit) darba dienu laikā no pieprasījuma saņemšanas dienas.

.**3. LĪGUMA SUMMA UN NORĒĶINU KĀRTĪBA**

3.1. Kopējā Līguma summa ir EUR \_\_\_\_\_\_\_\_ (vārdos), kas sastāv no kopējas OCTA apdrošināšanas cenas EUR\_\_\_\_\_\_\_\_ ( vārdos) un kopējas KASKO apdrošināšanas cenas EUR\_\_\_\_\_\_\_\_ (vārdos). Pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta 20.punktu.

3.2. Apdrošināšanas izmaksas ir noteiktas finanšu piedāvājumā (2.pielikums) un tās paliek nemainīgas visā Līguma darbības laikā.

3.3. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

3.4. Līguma 2.1. punktā minēto summu Apdrošinājuma ņēmējs apmaksā Apdrošinātajam pa daļām 20 (divdesmit) dienu laikā atbilstoši pēc katras apdrošināšanas polises pieņemšanas – nodošanas akta (3.pielikums) parakstīšanas, rēķina un polišu oriģinālu saņemšanas dienas.

3.5. Samaksu Apdrošinājuma ņēmējs veic, pārskaitot Līguma summu uz Apdrošinātāja norādīto kredītiestādes kontu. Par apmaksas dienu tiek uzskatīta tā diena, kad Apdrošinājuma ņēmējs veica maksājumu, par ko liecina bankas atzīme uz maksājuma uzdevuma.

3.6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

3.7. Rēķiniem jābūt noformētiem atbilstoši tiesību normatīvo aktu prasībām, t.sk., adresētām Pasūtītājam. Gadījumā, ja nav noformēts atbilstoši tiesību normatīvo aktu prasībām vai nav adresēta īstajam adresātam, Izpildītāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu rēķinu.

**4. LĪGUMA DARBĪBAS TERMIŅŠ**

4.1. Līgums stājas spēkā tā abpusējas parakstīšanas dienā un ir spēkā līdz pilnīgai Pušu saistību izpildei.

**5. PUŠU ATBILDĪBA**

5.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesīgas darbības vai bezdarbības rezultātā, kā arī zaudējumiem, kas rodas, nepildot vai pārkāpjot Līgumu ļaunā nolūkā vai aiz rupjas neuzmanības.

5.2. Gadījumā, ja Apdrošinātājs nav Līgumā noteiktajā kārtībā savlaicīgi nodrošinājis Apdrošināšanas ņēmējam transportlīdzekļu apdrošināšanu (OCTA vai KASKO) un Apdrošināšanas ņēmējs par to tiek sodīts vai cieš zaudējumus ceļu satiksmes negadījumā, zaudējumu atlīdzību Apdrošināšanas ņēmējam pilnā apmērā uzņemas Apdrošinātājs.

5.3. Par katru Līguma noteikumu pārkāpumu Pasūtītājs vai Pasūtītāja par Līguma izpildi atbildīgais darbinieks sastāda un nosūta Izpildītajam rakstveida pretenziju.

**6. NEPĀRVARAMA VARA**

6.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).

6.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

6.3. Ja minēto apstākļu (Līguma 6.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**7. DOMSTARPĪBAS UN STRĪDI**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. LĪGUMA GROZĪJUMI UN LĪGUMA IZBEIGŠANA**

8.1. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

8.2. Pusēm ir tiesības izbeigt Līgumu jebkurā brīdī savstarpēji rakstiski vienojoties.

8.3. Apdrošināšanas ņēmējam ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to Apdrošinātāju vismaz 7 (septiņas) dienas iepriekš, ja Apdrošinātājam iestājas maksātnespēja vai tā darbība tiek izbeigta, pārtraukta vai apturēta.

8.4. Šis Līgums tiek uzskatīts par izbeigtu vai lauztu no brīža, kad Puses izpildījušas visas savstarpējas saistības un veikušas visus savstarpējos norēķinus.

**9. NOSLĒGUMA JAUTĀJUMI**

9.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

9.2. Puses apstrādā otras Puses darbinieku personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1.punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

9.2. Līguma izpildes uzraudzībai un kontrolei Puses nozīmē atbildīgās personas:

9.2.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: [*\_\_\_\_\_\_\_\_\_\_\_\_\_\_\_\_\_\_\_\_\_\_\_*](mailto:kristine.cimoska@socd.lv);

9.2.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: [*\_\_\_\_\_\_\_\_\_\_\_\_\_\_\_\_\_\_\_\_\_\_\_*](mailto:kristine.cimoska@socd.lv);

9.3. Šis Līgums kopā ar tā pielikumiem sastādīts uz \_\_\_\_(vārdos) lapām, divos eksemplāros, kuriem ir vienāds juridiskais spēks, viens eksemplārs – Pasūtītājam, otrs – Izpildītājam.

## **PUŠU REKVIZĪTI UN PARAKSTI**

1.pielikums

2022.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA**

2.pielikums

2022.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**FINANŠU PIEDĀVĀJUMS**

3.pielikums

2022.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**PIEŅEMŠANAS – NODOŠANAS AKTS**

**(VEIDLAPA)**

4.pielikums

2022.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**APDROŠINĀŠANAS PERIODU TABULA**